open-index/open-wikipedia-markdown huggingface dataset:
Hedvig Eleonoran kirkko (Tukholma)

**Hedvig Eleonoran kirkko** () on Hedvig Eleonoran seurakunnan kirkko Ruotsissa Tukholman keskustassa Östermalmin itäosassa.

Kirkon ensimmäinen vaihe rakennettiin arkkitehti Jean de la Valléen piirustusten mukaan vuosina 1668–1672. Rakentaminen jouduttiin kuitenkin keskeyttämään, ja kirkko rakennettiin valmiiksi vasta 1724–1737 Göran Josuæ Adelcrantzin suunnittelemana. Kirkko on vihittiin vuonna 1737 ja nimettiin Ruotsin kuningattaren, kuningas Kaarle X Kustaan puolison Hedvig Eleonooran (1636–1715) mukaan. Hedvig Eleonoran kirkko on kahdeksankulmainen keskeiskirkko. Nykyinen kupoli on Fredrik Wilhelm Scholanderin suunnittelema lisäys vuosilta 1865–1868.

Kirkko on yksi Tukholman suosituimmista vihki-, ristiäis- ja hautajaiskirkoista.

## Lähteet

## Aiheesta muualla
Tuiki, tuiki, tähtönen

**Tuiki, tuiki, tähtönen** () on lastenlaulu, joka tunnetaan monissa maissa. Laulun englanninkielisessä versiossa on yhdistetty ranskalainen laulu *Ah! Vous dirai-je, Maman* (Koska meitä käsketään) vuodelta 1761 ja englantilainen runo, Jane Taylorin kirjoittama *The Star*. *The Star* ilmestyi vuonna 1806 Jane Taylorin ja hänen sisarensa Ann Taylorin kokoelmassa *Rhymes for the Nursery*. W. A. Mozart sävelsi vuosien 1781&ndash;1782 paikkeilla 12 muunnelmaa laulusta *Ah vous dirai-je, Maman* (KV 265).

Laulun suomenkieliset sanat on tehnyt Maisa Krokfors. Samaa sävelmää on käytetty useissa muissakin lauluissa, joista Suomessa tunnetuimpia ovat olleet varsinkin kansakouluissa ennen yleisesti laulettu *Koska meitä käsketään* ja *Aakkoslaulu*. 

"Twinkle, Twinkle, Little Star" on mukana Emile Berlinerin ensimmäisillä kaupallisilla gramofonilevyillä. Vuoden 1890 tienoilla äänitetyt "The Lord’s Prayer" ja "Twinkle Twinkle Little Star" valittiin Yhdysvaltain kansalliseen ääniterekisteriin, National Recording Registryyn vuonna 2003.

## Lähteet

## Aiheesta muualla
* Alkuperäinen melodia
* Koska meitä käsketään (wikiaineisto)
Hajasijoitus

**Hajasijoitus** on aluepoliittinen toimi, jota Keskustapuolue toteutti Suomessa erityisesti 1970-luvulla. Termiä käytettiin valtionyhtiöiden sekä valtion virastojen ja laitosten hajauttamisesta eli siirtämisestä aluepoliittisin päätöksin varsinkin Helsingistä eri puolelle Suomea. Monessa tapauksessa hajasijoittamispäätökseen riitti presidentti Urho Kekkosen sana. Esimerkiksi silloinen  Typpi Oy (nyk. Kemira Oyj) sijoitettiin Oulujoen pohjoispuolelle Kekkosen määräyksestä.

Kyseisen politiikan johdosta Rautaruukin tuotantolaitokset sijaitsevat Raahessa ja Yle TV2 Tampereella. Suurimpia aluepoliittisia tekoja oli yliopistolaitoksen hajauttaminen. Ouluun sijoitettiin Valtion teknillisen tutkimuskeskuksen (VTT) yliopiston yhteyteen, joka teki paikasta tärkeän teknologiakeskuksen. VTT muutti kuitenkin takaisin pääkaupunkiseudulle Kekkosen ajan päätyttyä. Oulussa on edelleen paljon VTT:n toimintaa.

## Katso myös
* Alueellistaminen
* Desentralisaatio
* Hajauttaminen

## Lähteet
Pääsiäistervehdys

**Pääsiäistervehdys** on pääsiäiseen liittyvä tapa ortodokseilla, orientaaliortodokseilla ja idän katolisilla kirkoilla sekä useilla roomalaiskatolisilla ja protestanteilla. Tavallisen tervehdyksen sijaan sanotaan toiselle **"Kristus nousi kuolleista!",** johon toinen vastaa **"Totisesti nousi"**.

Esimerkiksi Venäjällä on tapana antaa kolmoissuudelma poskelta poskelle tervehdyksen yhteydessä. Pääsiäistervehdys on jumalanpalvelukseen kuuluva papin toivotus, johon kirkkokansa vastaa iloisesti huudahtaen. Se kirjoitetaan pääsiäiskortteihin ja kirjeitten alkuun. Se lähtetetään pääsiäisyönä viesteinä ystäville ja yhteistyökumppaneille.

### Pääsiäistervehdys muutamilla kielilläː

* Christ is risen! Truly, He is risen! (englanti) 
* Χριστός ἀνέστη! Ἀληθῶς ἀνέστη! (Khristós anésti! Alethós anésti!) (kreikka)
* Christus resurrexit! Resurrexit vere! (latina)
* Хрїсто́съ воскре́се! Вои́стинꙋ воскре́се! (Hristósŭ voskrése! Voístinu voskrése!) (kirkkoslaavi)
* Le Christ est ressuscité! Vraiment Il est ressuscité! (ranska) 
* Hristos a înviat!  Cu adevărat El a înviat! (romania)

## Lähteet

## Aiheesta muualla
* Pääsiäistervehdysː https://www.ortodoksi.net/index.php/P%C3%A4%C3%A4si%C3%A4istervehdys
Swing Low, Sweet Chariot

"**Swing Low, Sweet Chariot**" on yhdysvaltalainen hymni, jonka choctaw-intiaani Wallis Willis sävelsi ennen vuotta 1862. 

Laulun levytti ensimmäisen kerran afroamerikkalainen yhtye Fisk Jubilee Singers vuonna 1909. Tämä äänite valittiin Yhdysvaltain kongressin kirjaston kansalliseen ääniterekisteriin, National Recording Registryyn vuonna 2002. Hymni tuli uudelleen suosioon 1960-luvun ihmisoikeusliikkeen ja folkmusiikin uuden nousun myötä. Joan Baez esitti sen vuoden 1969 Woodstockin festivaaleilla.

"Swing Low, Sweet Chariotia" ovat versioineen lukuisat artistit kuten Benny Goodman (1936), Dizzy Gillespie (1946), Duke Ellington (1950), Louis Armstrong (1957), Johnny Cash (1959), Elvis Presley (1960), Stevie Wonder (1968), Eric Clapton (1975), B. B. King (1996) ja Willie Nelson (1996). Kappale on myös Englannin rugbymaajoukkueen kannatuslaulu.

## Lähteet
Luottamuksensuoja

**Luottamuksensuoja** tarkoittaa esineoikeudessa sitä, että esineen käyttö- ja määräämisvaltaa koskeva luovutustoimi katsotaan päteväksi, vaikka luovuttajalla ei ole oikeutta määrätä esineestä, kunhan luovutuksensaaja on toiminut vilpittömässä mielessä. Puutteellisuus luovutustoimen edellytyksissä eli tietoisissa otaksumissa olosuhteista aiheuttaa luovutustoimen pätemättömyyden. Toisaalta luovutuksensaajan mahdollisuudet varmistua luovuttajan määräämisvallasta esineeseen ovat rajalliset. Vaihdannan sujuvuuden turvaamisen perusteella luovutustoimen oikeusvaikutusten tulee olla samankaltaisia kuin silloin, jos puutteellisuutta ei olisikaan ollut.

Luovutuksensaajan luottamuksen suojaaminen on tietoinen valinta oikeudellisen ristiriidan ratkaisemiseksi. Luottamuksensuojaa käytetään tilanteissa, joissa sopijapuolen mielikuvat eivät vastaa totuutta. Selonottovelvollisuuden laajuuden ja luottamuksensuojan riippuvuutta toisistaan kuvataan kauppakaaressa ja oikeustoimilaissa, joissa asetetaan perustellun vilpittömän mielen vaatimus. Jos selonottovelvollisuutta ei ole, on luottamuksensuoja täydellinen. Esimerkiksi merkintää kaupparekisterissä pidetään tunnettuna tietona.

Varastetun irtaimen esineen ostaja ei saa vilpittömään mieleen vetoamalla suojaa, vaan hän joutuu palauttamaan esineen korvauksetta sen oikealle omistajalle. Myös vajaavaltaisen etu on suojattu niin, ettei oikeustoimessa voi vedota luottamuksensuojaan.

Hallinto-oikeudessa luottamuksensuoja tarkoittaa sitä, että kansalaisen on voitava luottaa viranomaisen toiminnan oikeellisuuteen, päätösten lainmukaisuuteen ja siihen, ettei päätöksiin tehdä jälkikäteen yllättäviä muutoksia. Vero-oikeudessa luottamuksensuoja suojaa verovelvollisen luottamusta veroviranomaisen ohjeiden ja verotuskäytännön pysyvyyteen. Verotusmenettelylain 26 pykälän mukaan tulkinnanvarainen tai epäselvä asia on ratkaistava verovelvollisen eduksi, jos hän on toiminut vilpittömässä mielessä viranomaisen ohjeiden mukaisesti.

## Lähteet
* Encyclopædia iuridica fennica, Suomalainen lakimiesyhdistys 1994, , osa I palstat 458–460
* Laki verotusmenettelystä 1558/1995
Oikeushyvä

**Oikeushyvä** on oikeusjärjestyksen suojelema etu, jollaisia tunnustetaan jollakulla olevan ja joita valtio tarvittaessa suojelee säätämällä siihen kohdistuvat loukkaukset rangaistaviksi ja ääritapauksissa väkivaltaakin käyttäen. Oikeushyvän synonyymejä ovat oikeushyödyke, oikeudellisesti suojeltu etu, intressi ja suojeluobjekti. Oikeushyvä on esimerkiksi henki, omaisuus ja ruumiillinen koskemattomuus. Oikeushyviin kuuluvien asioiden kirjo on laaja ja moninainen, aivan kuten oikeuksienkin piiri.

Oikeushyvät jaetaan kahteen luokkaan. Henkilöllisiä oikeushyviä, joita oikeushyvän käsitteellä on perinteisemmin tarkoitettu, ovat esimerkiksi henki, terveys, seksuaalinen koskemattomuus, kotirauha, yksityisyys, henkilökohtainen vapaus, kunnia ja omaisuus. Yhteisölliset oikeushyvät liittyvät esimerkiksi ihmisyyteen, oikeudenkäyttöön, valtion turvallisuuteen ja viranhoidon puolueettomuuteen. Sellaisina voidaan mainita esimerkiksi yleinen järjestys, markkinoiden häiriötön toiminta, ympäristö ja turvallisuus.

## Lähteet
Guldbollen

**Guldbollen** on Ruotsin parhaalle miesjalkapalloilijalle vuosittain myönnettävä palkinto. Sen myöntävät Ruotsin jalkapalloliitto ja *[[Aftonbladet]]*.

## Voittajat

## Katso myös
* Diamantbollen

## Lähteet
* 

## Aiheesta muualla
* Guldbollen Aftonbladetin sivustolla
HH 30

**HH 30** on nuori tähti  Härän tähdistössä. Se on nuori tähti, jolla on ympärillään kaasusta ja pölystä koostuva esiplanetaarinen kiekko ja kaksi suihkua. Silloin on kyse Herbig-Haro-kohteesta. Kohteen etäisyys on 140 parsekia eli suunnilleen 420 valovuotta. Kiekon keskustähden spektrityyppi on K7 ja se on niin sanottu T Tauri -tähti, jollaiset eivät ole vielä pääsarjassa. Kiekko nähdään selvästi tummana nauhana, joka pimentää kiekon sisäosien pinnalta heijastunutta valoa. Kiekon läpimitta on noin 420 AU.
Kohtisuoraan kiekon tasoa vastaan lähtee tähdestä tai sen läheltä kiekosta kaksi nopeaa suihkua, jossa näkyy tähdestä poispäin liikkuvia solmuja, jotka ovat syntyneet purkauksissa.

## Katso myös
*Protoplanetaarinen kiekko

## Lähteet

## Aiheesta muualla

* 
* 
* 
* 
* 
*
Oikeustapaus

**Oikeustapaus** on tuomioistuimen tai jonkin oikeussäännöksiä soveltavan viranomaisen ratkaistavaksi annettu tai jo ratkaisema asia. Oikeustapauksia ratkaistaessa käytetään apuna samankaltaisista oikeustapauksista oikeuskäytännössä aiemmin annettuja ratkaisuja, erityisesti ennakkopäätöksiä. Tällaista toimintaa helpottamaan julkaistaan Suomessa korkeimman oikeuden ja korkeimman hallinto-oikeuden ratkaisemista oikeustapauksista valikoituja kokoelmia. Myös oikeustieteen opetuksessa aiemmilla oikeustapauksilla on keskeinen merkitys.

## Oikeustapausarvostelu

Oikeustapausarvostelu on oikeustieteellisessä julkaisussa oikeuselämän käyttöön saatettu arvio johonkin oikeustapaukseen sisältyvistä seikoista ja niiden oikeudellisesta merkityksestä. Oikeustapausarvosteluja julkaistaan yleensä ennakkopäätöksistä, erilaisten lautakuntien ratkaisuista ja laillisuusvalvojien päätöksistä. Arvostelujen merkitys riippuu eri maissa käytössä olevasta oikeuslähdeopista ja myös oikeuskulttuuri sekä oikeudelliset menettelytavat aikaansaavat eroja maiden välille.

## Lähteet
HD 141569

**HD 141569** on B-tyypin pääsarjan tähti, jota ympäröi pölykiekko ja jolla saattaa olla muodostumassa oleva jättiläisplaneetta. HD 141569 ei näy paljain silmin, koska sen näennäinen kirkkaus on 7,11. Tähti sijaitsee Vaa’an tähdistössä, ja sen etäisyys on 320 valovuotta. Spektrityyppi on B9Ve. Tähden massa on melkein 3 Auringon massa ja valovoima 22 Aurinkoa.

HD 141569 on nuori tähti, jonka ympärillä on noin 400 AU:n päähän ulottuva protoplanetaarinen kiekko. Laajan kiekon sisäreuna sijaitsee noin 17 AU:n päässä tähdestä. Lähempää, josta tähden tuulet ovat jo hajottaneet kiekon, on löytynyt merkkejä hiilimonoksidista ja H3+-vetyionia. Tähteä tutkineet Sean D. Brittain ja Terrence W. Rettig ovat tulkinneet, että vetyionien löytäminen merkitsee todennäköisesti sitä, että tähteä kiertää suuri protoplaneetta.

## Lähteet
* 

### Viitteet

## Aiheesta muualla
*http://arxiv.org/abs/astro-ph/0007170
Melody (peruna)

**Melody** on yleiskäyttöinen, keltamaltoinen ruokaperunalajike. Sillä on hyvä taudinkestävyys ja se on myös ankeroisenkestävä.

## Lähteet

## Aiheesta muualla
*Meijer Seed potatoes: Melody
Eduard Pană

**Eduard Pană** (s. 28. toukokuuta 1944 Brăneşti) on entinen romanialainen jääkiekkoilija. 

Pană pelasi urallaan muun muassa CS Dinamo Bukarestissa sekä Romanian maajoukkueessa 1960-luvulta 1970-luvun loppuun. Hän edusti Romaniaa kolmissa olympialaisissa (1964, 1968, 1976) ja useissa MM-kilpailuissa saavuttaen merkittäviä tehopistemääriä erityisesti B-sarjan turnauksissa. Pană tunnettiin taitavana ja tehokkaana hyökkääjänä, ja hänet valittiin myöhemmin IIHF:n Hall of Fameen. Aktiivipelaajauransa jälkeen hän toimi vuosikymmenten ajan Romanian maajoukkueen valmennus- ja johtotehtävissä, muun muassa päävalmentajana ja joukkueenjohtajana eri ikäluokkien maajoukkueissa.

Panăn ensimmäiset olympialaiset olivat Innsbruckissa vuonna 1964, joissa Romania sijoittui 12:nneksi. Myös Grenoblessa 1968 joukkue sijoittui 12:nneksi. Parhaan sijoituksensa Pana saavutti Innsbruckin olympialaisissa 1976, jolloin Romanian jääkiekkojoukkue sijoittui seitsemänneksi. Innsbruckin olympialaisissa hän oli koko turnauksen viidenneksi paras pistemies. Samana vuonna hän teki kymmenen maalia ja antoi viisi syöttöä B-sarjan MM-kisoissa, auttaen Romanian turnausvoittoon. 

Pană on toiminut myös IIHF:n kongressien edustajana sekä Romanian jääkiekkoliiton pääsihteerinä. Hänet valittiin IIHF:n Hall of Fameen vuonna 1998.

## Lähteet
Břetislav I

**Břetislav I** (syntynyt vuosien 1002 ja 1005 välisenä aikana – 10. tammikuuta 1055) oli Böömin ruhtinas vuodesta 1035 kuolemaansa.

Isänsä Oldřichin hallituskaudella Břetislav valtasi Määrin takaisin Puolalta 1029. Pari vuotta myöhemmin Břetislav hyökkäsi Unkariin estääkseen Tapani I:n laajennusaikeet. Břetislav pakeni Böömistä vuonna 1034 todennäköisesti, kun Oldřich ja tämän veljen Jaromírin jaon jälkeen. Břetislav palasi maahan, kun Jaromír luopui kruunusta.

Břetislav auttoi Pyhän saksalais-roomalaisen keisarikunnan hallitsijaa Konrad II:ta sodassa Lausitzia vastaan 1035. Břetislav hyökkäsi Puolaan 1039 ja valtasi Poznańin sekä ryösti Gnieznon, josta toi piispa Adalbertin jäänteet mukanaan. Paluumatkalla hän valloitti osan Sleesiasta. Břetislavin päätarkoituksena oli perustaa arkkihiippakunta Prahaan ja luoda suuri valtio, joka olisi alisteinen vain Pyhälle saksalais-roomalaiselle valtakunnalle.

Saksan keisari Henrik III hyökkäsi 1040-luvulla kahdesti Böömiin. Aateliset ja piispa pettivät Břetislavin Henrikin toisessa hyökkäyksessä ja Břetislavin oli pakko luopua valtauksistaan. Vuonna 1047 Henrik oli solmimassa rauhaa Břetislavin ja Puolan välille.

Břetislav kuoli Chrudimissa vuonna 1055 ja hänen seuraajansa oli hänen poikansa Spytihněv II.

## Aiheesta muualla
Axel Olai Heikel

**Axel Olai Heikel** (28. huhtikuuta 1851 Brändö – 6. syyskuuta 1924 Helsinki) oli suomalainen kansatieteilijä ja Seurasaaren ulkomuseon perustaja.

Heikelin vanhemmat olivat kirkkoherra Karl Heikel ja Emma Fredrika Wallin. Hän pääsi ylioppilaaksi 1869 ja valmistui filosofian kandidaatiksi 1880 sekä lisensiaatiksi ja tohtoriksi 1887. Heikel teki tutkimusmatkoja Venäjän suomensukuisten kansojen keskuuteen vuosina 1883–1886, 1890, 1897–1898, 1900–1904 ja 1910. Hän teki tutkimusmatkoja myös Siperiaan 1889–1891 ja 1893 sekä Mongoliaan 1889 ja 1890. Heikel toimi Muinaistieteen toimikunnan intendenttinä 1892–1917 sekä Helsingin yliopiston suomalaisen kansatieteen dosenttina 1889–1893. Vuonna 1917 Heikel perusti Seurasaaren ulkomuseon ja oli museon intendentti vuoteen 1924 saakka. 

Heikel oli Suomen muinaismuistoyhdistyksen sihteeri 1888–1889, yhdistyksen hallituksen jäsen 1895–1914 ja puheenjohtaja 1918. Heikel sai professorin arvonimen 1924. Axel Olai Heikel on haudattu yhdessä puolisonsa kanssa Seurasaareen Karunan kirkon pihamaalle.

## Teoksia
* *Die Gebäude der Tscheremissen, Mordvinen, Esten und Finnen*. Suomalais-Ugrilaisen Seuran Aikakauskirja IV. Helsinki: Suomalaisen Kirjallisuuden Seura 1888.
* *Inseriptions de, l'Orkhon recuilliers par l'expédition finnoise* (pääosa). Suomalais-Ugrilainen Seura, 1892
* *Antiquités de la Sibérie occidentale*, 1894.
* *Mordvalaisten pukuja ja kuoseja*, 1899.
* *Die Volkstrachten in den Ostseeprovinzen*, 1909.
* *Die Stickmuster der Tscheremissen*, 1915.
* *Brunnsparkens historia*, 1834–1886.

## Lähteet
* Wikiaineisto: Kuka kukin oli 1961.

## Kirjallisuutta
* 

## Aiheesta muualla
*
* 
* 
* Axel Olai Heikel. 375 humanistia 14.3.2015. Helsingin yliopisto.
Sven Bergqvist

**Sven ”Svenne Berka” Bergqvist** (20. elokuuta 1914 Tukholma, Ruotsi – 16. joulukuuta 1996) oli ruotsalainen palloilulahjakkuus, joka loi uran niin jääkiekkoilijana, jalkapalloilijana, jääpalloilijana kuin käsipalloilijanakin.

Jalkapallossa hän edusti Hammarby IF:ää vuosina 1932–1947.

## Lähteet

## Aiheesta muualla
* IIHF Hockey Hall of Fame bio
*
Anders Limpar

**Anders Limpar** (s. 24. syyskuuta 1965, Solna) on ruotsalainen jalkapalloilija, joka pelasi laitahyökkääjänä. Hän pelasi Ruotsin lisäksi Sveitsissä, Italiassa, Englannissa ja Yhdysvalloissa.

Limpar sai Ruotsin vuoden parhaalle pelaajalle annettavan Guldbollen-palkinnon vuonna 1991. Hän saavutti Ruotsin mestaruuden AIK:n riveissä 1998. Limpar voitti vuonna 1991 Arsenalissa sekä Englannin liigamestaruuden että FA Cupin. Hän uusi cup-mestaruuden vuonna 1995 Evertonissa, johon oli siirtynyt maaliskuussa 1994. Evertonin tuolloinen manageri Joe Royle arvioi Limparin teknisesti taitavimmaksi pelaajaksi, jonka kanssa oli työskennellyt, ja piti tämän pelinäkemystä Michel Platinin veroisena.

Limpar pelasi Ruotsin maajoukkueessa 58 ottelua ja teki niissä kuusi maalia vuosina 1987–1996.

## Lähteet
Pussy (musiikkiprojekti)

**Pussy** oli vuosina 1995–1998 toiminut ranskalaisten DJ:iden Pascal Hennitotin ja Bertrand de Careyn tuottama eurodancemusiikkia tehnyt musiikkiprojekti. Heidän tunnetuin kappale oli "Suck My Pussy", jossa käytettiin sampleja Karen Finleyn vuoden 1986 levytykseltä "Tales of Taboo". Yhtyeen keulakuvana lavalla oli ranskalainen entinen pornonäyttelijä Nadine Bronx.

## Singlet
* Suck My Pussy (1995)
* I'm A Sleazy Pervert (Shake Shake My Pussy) (1995)
* Gonna Make Me Feel (Remixes) (1997)

## Lähteet
Záhorie

**Záhorie** () on alue Slovakian länsiosassa. Alue sijaitsee Tšekin ja Itävallan rajan tuntumassa. Záhorieta rajoittavat lännessä Morava-joki ja idässä Pikku-Karpaatit.

Záhorie oli suotuisan ilmastonsa ansiosta ensimmäisiä asuttuja paikkoja Slovakiassa. Nykyään siellä on hyvät mahdollisuudet pyöräilyyn, vaeltamiseen ja virkistäytymiseen alueen useilla järvillä ja joilla. Záhorien nähtävyyksiä ovat kylpyläkaupunki Smrdáky, Šaštínin basilika ja Skalican muistomerkit.

## Lähteet

## Aiheesta muualla
Mäntsälänjoki

**Mäntsälänjoki** on Hunttijärvestä alkava joki, joka laskee Mustijokeen. Mäntsälänjoen alkupäästä on merelle 70 km. Joki virtaa kapeana ja rauhallisena Mäntsälän kirkonkylän halki. Joen varrella on Mäntsälän jätevedenpuhdistamo sekä vanha kesäteatteri, joka sittemmin on purettu. Joen vartta on kunnostettu runsaasti virkistyskäyttöön kirkonkylän alueella viime vuosina.

## Lähteet

## Aiheesta muualla
* 
* 
*
L1489 IRS

**L1489 IRS** on tähtitieteellinen kohde, nuori infrapunaa säteilevä tähti jolla on ympärillään esiplanetaarinen kiekko. Keskustähden massa on arviolta 0,9-1,7 Auringon massaa.

## Esiplanetaarinen kiekko
Kohteella on esiplanetaarinen kiekko, jonka massa on 0,01–0,03 M<sub>O</sub>. Kiekko ulottuu 0,1–2000 AU:n säteelle keskustähdestään.

Kohde saattaa olla siirtymäkohde pölyn peitossa olevien ja T Tauri -kohteiden välillä, ja siirtymät kestävät vain 20&nbsp;000 vuotta. Kiekon lämpötilajakauma on T=19,4+(R/1000)–0,34. Tiheysjakauman potenssi on 1,8–2,1. Kiekon kaltevuus on jopa 60°. Kiekon litistyneisyys h/R on 0,35. Kiekko pyörii huomattavan nopeasti 300 AU:n sisässä vaikka koko kohde ulottuu 200 AU:n päähän. Massaa kasautuu 8·10−7 Auringon massaa vuodessa.

Kiekkoa ympäröivä vaippa on massaltaan arviolta 0,10 Auringon massaa.

## Lähteet
Civitas

**Civitas** (monikko  *Civitates*) tarkoitti Rooman valtakunnassa Rooman kansalaisuutta ja kansalaisoikeuksia. Sanaa käytettiin myös asutuskeskuksista ja myöhemmin se laajeni tarkoittamaan myös valtiota. Suomenkielinen sana yhteisö on latinaksi civitas.

Rooman kansalaisuuden sai, jos vanhemmat olivat Rooman kansalaisia. Tosin toinen vanhemmista sai olla myös ulkomaalainen (*peregrinus*), kunhan hänellä vain oli oikeus solmia Rooman lakien mukainen avioliitto. Rooman kansa tai sen edustajat saattoivat myös myöntää kansalaisoikeudet yksilöille tai kansanryhmille. Kansalaisoikeuksiin kuuluivat oikeus asettua ehdolle julkiseen virkaan sekä oikeus asepalvelukseen. 

## Lähteet
Polarisoituminen

**Polarisoituminen** tai **polarisaatio** voi tarkoittaa seuraavia:

* polarisaatio, valon tai muun poikittaisen aaltoliikkeen värähtely vain tietyssä suunnassa
* polarisoituminen:
** Elektronien jakautuminen poolisessa molekyylissä siten, että siinä on positiivisesti ja negatiivisesti varautuneet päät.
** Elektronien jakautuminen eristeessä siten, että siinä on mikroskooppisia varausdipoleita, joita kuvaa aineen polarisoituma.
* poliittinen polarisaatio, asioiden ja ilmiöiden ajautuminen vastakkainasetteluun, mikä aiheuttaa polaarisen jännitteen.
HMS Cardiff (D58)

**HMS Cardiff** oli Britannian kuninkaallisen laivaston ''Ceres''-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä.

## Valmistus

Alus tilattiin Govanista Fairfield Shipbuilding and Engineering Companyltä, missä köli laskettiin 22. heinäkuuta 1916. Alus laskettiin vesille 12. huhtikuuta 1917 ja otettiin palvelukseen 25. kesäkuuta.

## Palvelus
Palveluksen oton jälkeen alus liitettiin kesäkuussa 1917 Harwichiin 6. kevyt risteilijäviirikköön lippulaivaksi. Alus osallistui 17. marraskuuta 1917 toiseen Helgolandin taisteluun.

Saksan avomerilaivaston purjehtiessa Scapa Flowhun 21. marraskuuta 1918 valittiin *Cardiff* laivaston lippulaivaksi ja ohjaamaan saksalaisalukset satamaan. Alus oli Itämeren laivaston lippulaivana marraskuusta 1918 vuoden 1919 alkupuolelle, minkä jälkeen alus siirrettiin Välimerelle 3. kevyt risteilijäviirikköön 1919 - 1929.

Vuodet 1929 - 1931 alus oli huollossa, minkä jälkeen alus Afrikan asemalla 6. kevyt risteilijäviirikön lippulaivana toukokuuhun 1933. Alus oli reservialuksena heinäkuusta 1933 heinäkuuhun 1938, jolloin se otettiin uudelleen palvelukseen 5. risteilijäviirikköön Kiinan asemalle. *Cardiff* lähti Hong Kongista 29. huhtikuuta 1939 palatakakseen reserviin, missä alus oli toisen maailmansodan syttymiseen saakka.

*Cardiff* sijoitettiin 12. risteilijäviirikköön tehtävänään Pohjois-Atlantin meriliikenteen valvonta 1939 - 1940. Tämän jälkeen alus palveli loppu sodan tykistönkoulutusaluksena länsirannikolla. Sodan aikana alukseen asennettiin kuusi 20 millimetrin yksiputkista ilmatorjuntatykkiä sekä tyypin 290 tutka huhtikuussa 1940 sekä tyypin 273 tutka alkuvuodesta 1943. 

*Cardiff* myytiin 23. tammikuuta 1946 romutettavaksi BISCOlle. Se saapui Arnott Youngille Dalmuiriin Skotlantiin romutettavaksi 18. maaliskuuta.

## Lähteet
*
*

### Viitteet
Mauritz Mexmontan

**Mauritz Bernhard Mexmontan** (15. huhtikuuta 1856 Helsinki – 21. tammikuuta 1936 Helsinki) oli Helsingin yliopiston miekkailunopettaja, joka osallistui aktivistien, Voimaliiton ja jääkäriliikkeen toimintaan 1900-luvun alussa.

## Elämä
Mexmontanin vanhemmat olivat apteekkari Frans Mikael Mexmontan ja Paulina Augusta Lovisa Lindström. Hän pääsi ylioppilaaksi 1876 Helsingin yksityislyseosta, suoritti voimistelunopettajan tutkinnon 1892 sekä valmistui filosofian kandidaatiksi 1903 ja maisteriksi 1904. Mexmontanin vaimo oli vuodesta 1889 Johanna Natalia Theresia Buch-Oberleitner (k. 1937).

## Miekkailunopettajan ura
Mexmontan toimi ensin voimistelunopettajana useissa Helsingin ruotsalaisissa oppikouluissa vuosien 1879 ja 1890 aikana, samoin kuin Helsingin kansankirjaston hoitajana, sairausvoimistelijana ja hierojana. Helsingin yliopiston apulaismiekkailunopettajana hän oli 1885–1895 ja miekkailunopettajana 1895–1926. Helsingfors Skidklubbin puheenjohtajana hän toimi 1898–1908. Mexmontan oli Helsingin Miekkailijoiden ja Suomen miekkailuliiton kunniajäsen.

## Aktivisti ja kalterijääkäri
Mexmontan osallistui kutsuntalakkoihin 1902–1904, oli mukana perustamassa Voimaliittoa 1906 ja kuului sen johtokuntaan. Mexmontan sai julkisuutta 1902, kun osallistui Senaatintorilla käytyyn kahakkaan kasakoiden ja ylioppilaiden välillä. Taitavana miekkailijana tunnettu Mexmontan sai pelkkä kävelykeppi aseenaan yhden kasakan putoamaan hevosen selästä mutta hän haavoittui myös itse päähän kasakan sapeliniskusta. 

Vuosina 1915–1917 kalterijääkäreihin kuulunut Mexmontan oli vangittuna maanpetoksellisesta toiminnassa Pietari-Paavalin linnoituksessa, Pietarin etappivankilassa ja Pähkinälinnassa. Hän sai aluksi kuolemantuomion, joka muutettiin kenraali Ruskin toimesta 20 vuoden pakkotyöksi. Vapauduttuaan Venäjän vallankumouksen aikaan hän toimi aktiivisesti Helsingin ensimmäisessä suojeluskunnassa.

Mexmontanin katkaistujen jalkakahleiden pienoisjäljennös on osa kalterijääkärien yhteistunnusta, jossa on lisäksi Spalernajan vankilan kultainen pienoisavain.

## Lähteet
* Wikiaineisto: Kuka kukin oli 1961
*  Ss. 515-516.

## Viitteet

## Aiheesta muualla
* Suomen kansallisarkisto: M. Mexmontanin kuulustelupöytäkirja. Suomenmaalainen santarmihallinto, v. 1915
* Vanha vapaussankari meni lepoon, Suomen Kuvalehti, 01.02.1936, nro 5, s. 26, Kansalliskirjaston digitaaliset aineistot
* Mauritz Mexmontan Puolan ystävänä, Hakkapeliitta, 25.05.1937, nro 21, s. 7, Kansalliskirjaston digitaaliset aineistot
K. R. Melander

**Kurt Reinhold Melander** (18. syyskuuta 1858 Kuopio – 27. tammikuuta 1941 Helsinki) oli suomalainen filosofian tohtori, lyseon lehtori ja historiantutkija.

## Henkilöhistoria
Kurt Reinhold Melanderin vanhemmat olivat yliopettaja Henrik Leopold Melander ja Elise Leontine Enwald. Hän pääsi ylioppilaaksi 1877 ja valmistui filosofian kandidaatiksi 1883 ja lisensiaatiksi 1887. Hän teki opintomatkoja Pohjoismaihin, Saksaan, Viroon, Itävaltaan ja Sveitsiin.

Melander oli Helsingin yliopiston Suomen, Venäjän ja Pohjoismaiden historian dosentti 1887–1888 ja uudelleen 1902–1914. Hän toimi historian, maantiedon ja suomen kielen lehtorina Turun suomalaisessa lyseossa 1888–1901, historian ja maantiedon lehtorina Helsingin ruotsalaisessa reaalilyseossa 1901–1904 sekä historian oppiaineiden yliopettajana Helsingin Suomalaisessa normaalilyseossa 1904–1926. Melander tunnettiin normaalilyseossa lempinimellä *Plodu* ja 1800-luvun lopun sanoja ja sanankäänteitä vielä 1920-luvulla ruotsinvoittoisessa puheessaan käyttäneestä Melanderista on säilynyt paljon kaskuja.

Melander oli Suomalaisen tiedeakatemian esimies 1929–1930 ja Suomen historiallisen seuran esimies 1904–1905, 1919–1920 ja 1931–1932 sekä seuran rahastonhoitaja 1901–1904 ja 1905–1917. Hän sai professorin arvon 1920.

Melander tutki erityisesti Suomen historiaa 1600-luvulla, mutta julkaisi myös 1500-lukua koskevia tutkimuksia. Hän kuoli naimattomana ja jätti kuollessaan huomattavia summia Suomalaiselle tiedeakatemialle, Suomen historialliselle seuralle ja Helsingin suomalaiselle normaalilyseolle.

Melanderin veljiä olivat valtiopäivämies Henrik Melander ja fyysikko Gustaf Melander.

## Teokset
* Vuokraukset ynnä talojen lyhennykset Suomessa, Käkisalmen läänissä ja Inkerissä vuosina 1617-1634 / kirjoittanut K. R. Melander. [Suomen historiallinen seura], 1900 Eripainos: Historiallinen arkisto ; 16.
* Sillin eli suurhailin kalastuksesta maassamme 1500-luvulta alkaen ynnä entisaikain kalataloudestamme / K. R. Melander. Suomen historiallinen seura, 1931. Historiallisia tutkimuksia, 0073-2559; 12
* Drag ur Åbo hovrätts äldre historia och ur rättsliv i Finland under förra hälften av 1600-talet / Gunnar Palmgren. Helsingfors : Juridiska föreningens i Finland, 1936. Sarja:Juridiska föreningens i Finland [publikationserie], 0357-0797; 3
* Muistiinpanoja Suomen mitta- ja painosuhteista 15-sataluvun loppupuolella ja seuraavan vuosisadan alulla / K. R. Melander. Suomen historiallinen seura, 1891. Historiallinen arkisto, 0073-2540; 11

## Lähteet
* Wikiaineisto: Kuka kukin oli 1961
*  Sivu 509.

### Viitteet

## Aiheesta muualla

*K. F. Melanderin julkaisut Historiallisessa arkistossa
Fred Schwarz

**Frederick Charles Schwarz** (15. tammikuuta 1913 – 24. tammikuuta 2009) oli australialainen lääkäri ja antikommunistinen aktivisti. Hän perusti Christian Anti-Communism Crusade (CACC) -järjestön ja johti sitä aina 1990-luvulle.

Schwarz oli syntyisin Brisbanesta Australiasta. Hänen isänsä oli Wienin juutalainen, joka muutti Australiaan 1905 ja kääntyi kristinuskoon ja ryhtyi helluntalaissaarnaajaksi. Fred Schwarz opiskeli Queenslandin yliopistossa kaksi tutkintoa. Hän erikoistui psykologiaan ja piti omaa vastaanottoa Sydneyn lähiössä.

Schwarzin ryhtymiseen kommunismin vastustajaksi vaikutti väittely vuonna 1940 australialaisen kommunistin kanssa, jonka jälkeen hän alkoi opiskella marxismi-leninismiä oppiakseen kaiken vastustajistaan. Schwarz teki useita kommunismia vastustavia puhekiertueita Yhdysvalloissa 1950-luvulla ja siirtyi Kaliforniaan 1960. Hän perusti CACC:in 1960-luvulla ja johti sitä aina 1990-luvun loppupuolelle.

Schwarz kirjoitti kommunismia vastustavaa uutiskirjettä 40 vuotta ja kirjoitti kolme kirjaa, joista 1960 julkaistu *You Can Trust the Communists (to be Communists)* muodostui bestselleriksi ja myi yli miljoona kappaletta.

Schwarzin antikommunismi perustui kristilliseen arvopohjaan ja vastusti kommunismin jumalattomuutta ja materialismia. Schwarzille kommunismi oli jakamaton monoliitti, jossa ei ollut sisäisiä riitoja ja joka oli vääjäämättä pyrkimässä kohti maailmaherruutta. Schwarz piti kehitysapua ja aseapua kolmannen maailman maille haitallisena ja kannatti niiden lakkauttamista, koska tällöin Neuvostoliitto joutuisi tukemaan näitä maita, mikä kuluttaisi sen resursseja. Sen sijaan hän kannatti uskonnollisten lähetyssaarnaajien värväämistä levittämään antikommunismin sanomaa. Schwarz piti myös 1980-luvun euro-ohjuksia vastustavaa rauhanliikettä ja vihreää liikettä kommunistien salajuonena heikentää kapitalistista leiriä.

Viimeisessä kirjassaan *Beating the Unbeatable Foe: One Man’s Victory over Communism, Leviathan, and the Last Enemy* Schwarz julisti itsensä kommunismin kukistajaksi ystävänsä Ronald Reaganin kanssa.
Schwarz kirjoitti kuolemaansa asti *[[National Review]]* -lehteen.

## Lähteet
* Crusader Schwarz . *Time*, 9.2.1962.
* Fred Schwarz, RIP . *Christian Today Australia*, 30.1.2009.

### Viitteet

## Aiheesta muualla

* The Schwarz Report
Buzzerbeater

**Buzzerbeater** on internet-selaimella toimiva managerointipeli, jonka aiheena on koripallo. Tavoitteena on luoda mahdollisimman menestyvä koripallojoukkue, esim. voittamalla sarja, cupin tai ostamalla uusia pelaajia. Buzzerbeater on täysin ilmainen, mutta joukkueen saaminen pelissä voi kestää hetken aikaa. Buzzerbeater on myös kansainvälinen, joten sitä pelataankin monessa eri maassa.

## Pelin aloitus
Aloittaessasi Buzzerbeaterin sinun pitää rekisteröityä. Suoritettuasi rekisteröitymisen loppuun voi viedä muutaman päivänkin ennen kuin saat joukkueen. Kun pääset sisään ensi kertaa, sinua kehotetaan suorittamaan erilaisia tehtäviä, jotta oppisit käyttämään Buzzerbeateria eri tavoin. Saatuasi kaikki tehtävät loppuun sinun tarvitsee vain suorittaa päivittäiset jutut, joita aina sisään kirjautuessasi sitten suoritat.

## Pelaajat
Pelaajia Buzzerbeaterissa on tietysti monia erilaisia. Kaikilla pelaajilla on kasvot, joita voi myös olla samanlaisia.
Kaikilla pelaajilla on myös omat taidot, joita ovat mm. syöttäminen ja levypallot. Taitotasoja on yhteensä 20. Pelaajilla on myös oma DMI, joka ilmaisee pelaajan taitavuuden. Mitä korkeampi DMI on, sitä taitavampi pelaaja on.
Pelaajalle tärkeää on myös hänen potentiaalinsa. Potentiaalitasoja on yhteensä 12. Potentiaali toimii eräänlaisena pelaajan taitojen kattotasona. Kun pelaaja saavuttaa taidoissaan noin oman potentiaalinsa arvon, hänen harjoitteluinnokkuutensa hiipuu.

## Supporter
Supporter on maksullinen lisäominaisuus Buzzerbeateriin, aivan samalla tavalla kuin Hattrick-managerointipelin Supporter. Siitä ei välttämättä ole mitään pelillistä hyötyä, mutta sen ansiosta Buzzerbeaterin pelaaminen on entistä hauskempaa! Supporterin hinta Buzzerbeaterissa on 39.9$/vuosi.

## Aiheesta muualla
* Pelin kotisivut
18-kruunu-6

**18-kruunu-6** (C12H24O6) on kruunueetteri, joka muodostaa erityisen vahvoja sidoksia kaliumkationien kanssa.

## Valmistus ja ominaisuudet

18-kruunu-6:tta voidaan valmistaa trietyleeniglykolista ja 1,2-bis(2-kloorietoksi)etaanista emäksisissä olosuhteissa tetrahydrofuraanin läsnä ollessa. Lisäksi kaliumsuolojen, kuten kaliumsyanidin, lisäminen reaktioseokseen parantaa synteesiä.

18-kruunu 6 muistuttaa rakenteeltaan munkkirinkilää, jonka keskelle substraatti sitoutuu. Renkaan koko määrää minkä kokoisiin kationeihin aine voi sitoutua. Kaliumkationien lisäksi 18-kruunu-6 muodostaa sidoksia myös primäärisistä amiineista muodostuneiden kationien, joiden kaava on RNH3+, kanssa, mutta ammoniumsuolojen kohdalla selektiivisyys on hyvin pieni.

18-kruunu-6:ta voidaan käyttää muuttamaan epäorgaanisten suolojen ominaisuuksia ja saada ne liukenemaan orgaanisiin liuottimiin. Kaliumsyanidi ja kaliumpermanganaatti, jotka muuten olisivat orgaanisiin yhdisteisiin liukenemattomia, liukenevat 18-kruunu-6:n läsnä ollessa bentseeniin. Bentseeniliuoksessa syanidi-ionista tule huomattavasti tehokkaampi nukleofiili kuin vesiliuoksessa ja 18-kruunu-6:n kaliumpermanganaatin ja bentseenin seos on hyvin voimakkaasti hapettavaa.

Useat kruunueetterit ovat myrkyllisiä ja niiden on todettu aiheuttavan koe-eläimille testikulaarista atrofiaa. 18-kruunu-6 ei kuitenkaan ole erityisen myrkyllinen.

## Lähteet
Oraalinen nestehoito

**Oraalinen nestehoito** eli oraalinen rehydraatio tarkoittaa suun kautta annettavaa nestehoitoa. Hoidon tarkoituksena on korjata elimistön hypovolemiaa eli nesteen puutetta. Lasten ripulitaudissa oraalisella rehydraatiolla on erityinen merkitys. Siihen tarkoitukseen on kehitetty ripulijuomia, oraalisia rehydraatioliuoksia (ORS, Suomessa mm. kauppanimellä Osmosal), joiden koostumuksen keskeisiä tekijöitä ovat sokeri- ja elektrolyyttipitoisuudet ja osmolaliteetti. Siihen voidaan liittää myös maitohappobakteerivalmiste.

Oraalisen nestehoitoa tehokkaampi vaihtoehto on suonensisäinen nestehoito, jos tauti on vakava.

## Lähteet

## Aiheesta muualla
* Lasten infektiosairauksia, Rotavirus, hoito
Fumiko Okuno

**Fumiko Okuno** (, s. 14. huhtikuuta 1972 Kioto) on japanilainen entinen taitouimari ja olympiamitalisti. Fumiko voitti Barcelonan kesäolympialaisissa 1992 olympiapronssia sekä yksin- että pariuinnissa. Viimeksi mainitussa hänen parinaan ui Aki Takayama.

## Lähteet
*Profiili sports-reference.com:issa
Frostbite Metalfest

**Frostbite Metalfest** oli kaksipäiväinen metallimusiikkifestivaali, joka järjestettiin Lahdessa 6.–7. helmikuuta 2009. Tapahtuman pääjärjestäjä ja promoottori oli 18-vuotias lahtelainen, jolle festivaali oli ensimmäinen hänen järjestämänsä. Konkurssiin haetun kommandiittiyhtiö Tyranus Music Ky:n vastuullisena yhtiömiehenä hän joutui vastaamaan festivaalista aiheutuneista lähes kahdensadantuhannen euron veloista.

## Tapahtumat

Tapahtuman tiedotus oli puutteellista. Festivaalikävijöillä ei ollut tietoa esiintyjien aikatauluista, jotka muuttuivat tapahtuman edetessä, eivätkä muutkaan festivaalista annetut ennakkotiedot pitäneet suurelta osin paikkaansa. Festivaalijärjestelyjen todellisen tilanteen selvittyä ensimmäisenä festivaalipäivänä useat vapaaehtoiset järjestelyissä mukana olleet henkilöt paikkasivat osin jopa omalla kustannuksellaan järjestelyjä niiltä osin kuin tilannetta oli vielä mahdollista yrittää korjata.

Tapahtumaan oli ennakkotietojen perusteella palkattu nimekkäitä ulkomaisia metallimusiikkiyhtyeitä, kuten yhdysvaltalainen Lamb of God, ruotsalainen Arch Enemy, brittiläinen Cradle of Filth ja norjalainen Mayhem. Edellämainituista yhtyeistä ainoastaan Lamb of God ja Arch Enemy lopulta esiintyivät tapahtumassa. Cradle of Filth peruutti esiintymisensä viikkoa ennen tapahtumaa ja Mayhem tapahtumaa edeltävänä päivänä järjestäjän jätettyä yhtyeen lentoliput hankkimatta. Paikalle saapuneillakin esiintyjillä on ollut ongelmia esiintymispalkkioidensa saamisessa, eikä esiintyjien majoitusta, ruokailua tai takahuonetiloja ollut järjestetty etukäteen sovitusti.

Jälkimmäisen festivaalipäivän toisen pääesiintyjän, norjalaisen Gorgorothin, esiintyminen peruuntui viime hetkillä, koska järjestäjä ei ollut maksanut yhtyeen lentolippuja, ja lippuasioiden selvittyä Oslon lentokenttä oli suljettu lumimyrskyn vuoksi. Yhtyeen kitaristit eivät enää päässeet lentämään Suomeen edes omalla kustannuksellaan kuten muut yhtyeen ja sen henkilökunnan jäsenet olivat tehneet.

## Lähteet

## Aiheesta muualla
* Mikko Räsänen: Nyt puhuu Frostbite-järjestäjä.  Voice.fi 24.3.2011.
Hopeakuore

**Hopeakuore** (*Argentina sphyraena*) on hopeakuoreisiin kuuluva kalalaji, jota tavataan pääasiallisesti Atlantin Euroopan puoleisilla rannikoilla ja Välimerellä.

Hopeakuore on 20–27&nbsp;cm:n mittainen. Se elää 100–700 metrin syvyydessä ja kutee kesä- ja lokakuussa.

Hopeakuore syö ravinnokseen äyriäisiä, matoja, nilviäisiä ja muita pohjaeläimiä . Kala mainitaan kurkunhajuiseksi.

## Lähteet
*Joseph S. Nelson (2006) *Fishes of the World*, 4th edition. Wiley. . (luokittelu)

### Viitteet
Dragonball Evolution

**Dragonball Evolution** on japanilaiseen Akira Toriyaman luomaan *[[Dragon Ball]]* -mangasarjaan perustuva yhdysvaltalainen toimintaelokuva vuodelta 2009. Elokuvan ensi-ilta oli 8. huhtikuuta 2009. Elokuvan on ohjannut James Wong ja sen pääosissa ovat Justin Chatwin, Jamie Chung, James Marsters ja Chow Yun-Fat. Tuottajana toimii Stephen Chow.

## Tarina
Tarina kertoo nuoresta Son Gokusta, jonka isoisän viimeinen toive on, että Goku etsisi mestari Roshin ja seitsemän lohikäärmekuulaa. Tämä hänen täytyy tehdä voidakseen estää julmaa lordi Piccoloa ottamasta valtaansa koko maailmaa. 

### Rooleissa
Exposures – In Retrospect and Denial

**Exposures – In Retrospect and Denial** on melodista death metallia soittavan yhtyeen, Dark Tranquillityn kokoelmalevy, joka julkaistiin 2004. Se sisältää kaksi levyä, joista ensimmäisellä on muun muassa aiemmin julkaisemattomia kappaleita sekä demot *[[Trail of Life Decayed]]* ja *[[A Moonclad Reflection]]*. Toinen levy sisältää muun muassa Live Damage -DVD:n kappalemateriaalia.

Kaikki levyn 2 kappaleet ovat Fredrik Nordströmin miksaamia ja Göran Finnbergin masteroimia. Kansitaide on Cabin Fever Median tekemää.

## Kappalelistaus
### Levy 1
# 
# 
# 
# 
# 
# 
# 
# 
# 
# 
# 
# 

#### Huomioita levy 1:stä
* Kappaleet 1–2 äänitettiin *[[Damage Done]]*&nbsp;-albumin äänityssessioissa 2002. Ensimmäistä kappaletta ei ollut aiemmin julkaistu, ja kappale 2 oli aiemmin saatavilla ainoastaan levyn japanilaisessa versiossa.
* Kappaleet 3–5 äänitettiin *[[Haven (Dark Tranquillityn albumi)|Haven]]*-albumin äänityssessioissa 2000. Kappaleita 3 ja 4 ei ollut aiemmin julkaistu, ja kappale 5 julkaistu aiemmin vain levyn japanilaisessa versiossa.
* Kappaleet 6–7 äänitettiin *[[Projector]]*-albumin äänityssessioissa 1998. Kappale 6 oli julkaistu aikaisemmin ainoastaan albumin rajatun painoksen digipak-versiossa. Kappaletta 7 ei ollut aiemmin julkaistu.
* Kappaleet 8–9 ovat *[[A Moonclad Reflection]]*&nbsp;-EP:ltä (1992).
* Kappaleet 10–12 ovat *[[Trail of Life Decayed]]*&nbsp;-demolta (1991).
* Joissain kokoelman ensimmäisistä painoksista kappaleiden 3, 4, 6, ja 7 järjestys on painettu väärin.

### Levy 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

* Levy 2 on äänitetty livenä Krakovassa, Puolassa, 7. lokakuuta 2002.

## Arvostelut
* Imperiumi: 7½/10

## Lähteet

## Aiheesta muualla
* 
*
Gastroenteriitti

**Gastroenteriitti** (myös **maha-suolitulehdus** ja **mahan ja ohutsuolen tulehdus**) on ruoansulatuskanavan tulehdus, josta seuraa akuutti ripuli. Vaikka tulehdus yleensä johtuu virustartunnasta, myös bakteerit tai niiden toksiinit, loiset tai jonkin ruoan tai lääkkeen haittavaikutukset voivat aiheuttaa tulehduksen. Gastroenteriitin puutteelliseen hoitoon kuolee vuosittain ympäri maailman 5&ndash;8 miljoonaa ihmistä. Sen lisäksi se on alle viisivuotiaiden lasten ja vauvojen yleisin kuolinsyy.

Ainakin puolet ruokaperäisistä gastroenteriittitapauksista on aiheuttanut norovirus. 20&nbsp;%, johon kuuluu suurin osa lasten vakavista gasteroenteriittitapauksista, johtuu rotaviruksesta. Näiden lisäksi myös adenovirus ja astrovirus ovat merkittäviä virusperäisiä taudinaiheuttajia.

Eri bakteerikannat voivat aiheuttaa gastroenteriittiä, esimerkiksi *[[Salmonella]]*, *[[Shigella]]*, *[[Staphylococcus]]*, *[[Campylobacter jejuni]]*, *[[Clostridium]]*, *[[Escherichia coli]]* ja *[[Yersinia]]*. Tulehdus voi johtua huonosti valmistetusta ruoasta, uudelleenlämmitetyistä liharuoista tai kala-, äyriäis-, maito- tai leipomotuotteista. Jokaisesta organismista tulee vähän erilaisia oireita, mutta jokainen aiheuttaa ripulin. Paksusuolen tulehdus eli koliitti saattaa myös esiintyä.

Hengitystieinfektioiden ohella gastroenteriitit ovat kaikkein tavallisin infektiotauti. Ne ovat myös yleisin kuoleman aiheuttaja. Vaarallisin taudeista aliravituille lapsille on rotavirusripuli.

## Komplikaatiot
Vakavin komplikaatio on kuivuminen, jonka yleensä aiheuttaa vaikea ripuli. Joissakin tapauksissa kuivuminen voi osittain johtua väärästä hoidosta, esimerkiksi kun potilas ei saa riittävästi nestettä niin kauan, että ripuli loppuu. Vakava kuivuminen voi johtaa kuolemaan ja vaatii siksi pikaista hoitoa.

## Lähteet

## Aiheesta muualla
*Gastroenteritis . Artikkeli Medpediassa
Damien Hirst

**Damien Steven Hirst** (s. 7. kesäkuuta 1965 Bristol, Englanti, Yhdistynyt kuningaskunta) on englantilainen taiteilija. Hirst on tunnettu muun muassa Luonnonhistoria-sarjasta, jossa hän esitteli formaldehydiin säilöttyjä eläimiä.

Hirst opiskeli Goldsmithsissa Lontoon yliopistossa. Hänen uransa alkuvaiheet olivat pitkälti sidoksissa keräilijä Charles Saatchiin. Hirst luetaan Young British Artists -ryhmään, joka sai nimensä Saatchi Galleryn näyttelyjen mukaan.

Hirstin kuuluisimpia töitä on vuoden 1992 *[[The Physical Impossibility of Death in the Mind of Someone Living]]*, joka koostuu formaldehydiliuokseen säilötystä nelimetrisestä tiikerihaista 213 × 518 × 213 cm -kokoisessa vitriinissä. Teosta on ylistetty 1990-luvun brittiläisen taiteen ikoniksi ja BritArtin symboliksi. Samaa sarjaa jatkoivat Venetsian biennaalissa esitelty *Mother and Child Divided*, lehmä ja vasikka halkaistuna omissa säiliöissään, sekä Serpentine Galleryn näyttelyn lammas *Away from the Flock*.

Vuonna 1998 Hirst perusti yhdessä Blurin Alex Jamesin ja näyttelijä Keith Allenin kanssa yhtyeen Fat Les, jonka jalkapalloaiheinen kappale "Vindaloo" vuoden 1998 maailmanmestaruuskilpailuja varten saavutti listasijan kaksi.

Vuonna 2007 Hirstin teos *Lullaby Spring* huutokaupattiin 14,4 miljoonan euron (9,65 milj. puntaa) hintaan, mikä on kallein teoksesta taiteilijan vielä eläessä maksettu hinta. Teos kuuluu sarjaan "lääkekaappeja", joista tässä nimenomaisessa on sisällä 6&nbsp;136 käsin maalattua pilleriä.

Hirst on sittemmin pyrkinyt rikkomaan hintaennätyksiä mm. *The Golden Calf* -veistoksen formaldehydissä säilöttyyn vasikkaan lisätyillä kultaisilla osilla ja *For the Love of God* -veistoksella, joka on platinasta valettu ihmisen pääkallo, johon on upotettu 8&nbsp;601 timanttia, painoltaan yhteensä 1&nbsp;106,18 karaattia.

Hirstin Venetsiassa 2017 esillä ollut *Treasures from the Wreck of the Unbelievable* -näyttelyspektaakkeli saa alankomaalaisen kirjailijan Ilja Leonard Pfeijfferin romaanissa *[[Grand Hotel Europa]]* monisivuinen analyysin, jota Kaj Kalin pitää arviossaan "vaikuttavana"..

## Lähteet
* Golden calf, bull's heart, a new shark: Hirst's latest works may fetch £65m, Guardian
* Hirst hopes to revolutionise art market with 'Golden Calf', Independent

### Viitteet

## Aiheesta muualla
WarGames: Defcon 1

**WarGames: Defcon 1** (lyhyesti **WarGames** PC:llä) on MGM Interactiven julkaisema sotapeli, jossa ihmiset taistelevat avaruusolentoja vastaan. Peli julkaistiin PlayStationille ja PC:lle vuonna 1998. Pelissä on 15 kenttää.

## Lähteet
Ceres-luokka (risteilijä)

**Ceres-luokka** oli Britannian Kuninkaallisen laivaston C-luokan keveiden risteilijöiden alaluokka.

## Tilaaminen
Luokkaan kuuluneiden viiden aluksen tilausvahvistukset tehtiin niin, että kaksi lokakuussa 1915 ja loput kolme 1916 alussa. Kaikki alukset tilattiin maalis-huhtikuussa 1916 rakenteellisesti samanlaisina kuin edeltäneet C-luokan alukset, mutta rakentamisen aikana aluksiin tehtiin niin paljon muutoksia, että ne voidaan lukea omaksi alaluokakseen.

## Muutokset edeltäneeseen luokkaan
Luokan alusten tykki No2 sijoitettiin uudelleen sillan eteen siten, että se kykeni ampumaan tykin No1 ylitse, jolloin sen tulialue oli laajempi kuin aikaisemmissa C-luokan aluksissa. Samalla lisättiin välikansi ja siirrettiin siltaa taaksepäin etriä. Sillan siirto oli tehtävä, jotta aluksen sisäosat saatiin toimiviksi. Samoin siltaa piti korottaa tykki No2:n nostamisen aiheuttaman näköesteen vuoksi. Sillan korotuksen aiheuttaman epävakauden poistamiseksi aluksen leveyttä kasvatettiin etriä. Näiden muutosten seurauksena aluksen uppouma kasvoi 4&nbsp;190 tonniin.

### Aseistus ja voimanlähde
Aseistus oli sama kuin aiemmissa C-luokan aluksissa lukuun ottamatta torpedoputkien lukumäärän kaksinkertaistamista. Samoin pääkoneet pidettiin edeltäneiden C-luokan alusten kaltaisina.

### Panssarointi
Aluksen panssarointi pidettiin samana lukuun ottamatta tulenjohtotornia, joka poistettiin ''HMS Coventryltä'' ja ''HMS Curacoalta'' jo rakennusvaiheessa ja muiltakin luokan aluksilta 1918-1919 samoin kuin Caledon-luokan aluksilta.

## Lähteet
*
*
*

### Viitteet
Taitouinti kesäolympialaisissa 1984

**[[Kesäolympialaiset 1984|Vuoden 1984 kesäolympialaisissa]]** esiteltiin yleisölle uusi virallinen olympialaji, **[[taitouinti]]**. Ensimmäisen kerran mukana olleessa lajimuodossa kilpailtiin kahden lajin, naisten yksin- ja pariuinnin, mitaleista. Menestyneimmäksi taitouintimaaksi nousi isäntämaa Yhdysvallat, jonka urheilijat voittivat molempien lajien kultamitalit.

## Tulokset
### Yksinuinti

### Pariuinti

## Mitalitaulukko
John Blue

**John Blue** (19. helmikuuta 1966, Huntington Beach, Kalifornia) on entinen yhdysvaltalainen jääkiekkoilija. Winnipeg Jets varasi Bluen vuonna 1986 10. kierroksella numerolla 197. Blue ei kuitenkaan edustanut Jetsiä urallaan. Blue vietti suuramman osan peliurastaan AHL-liigassa, kuusi kautta. Seurat olivat kaksi kautta Maine Mariners, kolme kautta Providence Bruins ja kausi Rochester Americans. Muita liigoja joissa hän pelasi, olivat USHL, WCHA, IHL, ECHL sekä WPHL. Viimeiset ottelunsa Blue pelasi kaudella 1996-1997 WPHL:n Austin Ice Batsin joukkueessa.

NHL:ssa Blue pelasi Boston Bruinsissa ja Buffalo Sabresissa kolmen kauden aikana 46 ottelua.

## Lähteet

*
Sober (Toolin kappale)

**Sober** on yhdysvaltalaisen rock-yhtyeen Toolin vuoden 1993 debyyttialbumilla *[[Undertow]]*lla julkaistu kappale. Se julkaistiin myös singlenä vuonna 1994 ja siitä on tehty myös musiikkivideo, jossa on otettu paljon vaikutteita Quayn veljeksien stop motion-tekniikasta ja nukkeanimaatiosta.

Sober lukeutuu Toolin tunnetuimpiin sen suuren radiosoittonsa ansiosta. Kappale kertoo kitaristi Adam Jonesin mukaan eräästä hänen tuttavastaan, joka ei pystynyt ilmaisemaan itseään artistina ilman päihtymistä.

Kappaleesta on tehnyt oman versionsa muun muassa Staind.

## Kappaleet
;Yhdysvaltain painos
#

;Australian & Saksan painos
#
#
#Intolerance (live)

## Lähteet

## Aiheesta muualla
* Discogs
Taitouinti kesäolympialaisissa 1988

**[[Kesäolympialaiset 1988|Vuoden 1988 kesäolympialaisissa]]** kilpailtiin taitouinnissa toisen kerran olympialiikkeen historiassa. Lajeja oli kaksi, naisten yksin- ja pariuinti. Menestynein taitouintimaa näissä kisoissa oli Kanada, jonka urheilijat voittivat molempien lajien kultamitalit.

## Tulokset

### Yksinuinti

### Pariuinti

## Mitalitaulukko
Luhangan vaakuna

**Luhangan kunnanvaakuna** on saanut aiheensa Luhangan historiasta. Vaakunan mäyrä viittaa turkispyynnin aiempaan merkitykseen alueella. Kolme ristiä symboloivat kunnassa olleita kolmea kirkkoa.

Vaakunan on suunnitellut Gustaf von Numers, ja se vahvistettiin käyttöön 1. syyskuuta 1965. Vaakunan selitys on ”vihreässä kentässä kävelevä, hopeinen, kultavaruksinen mäyrä, jonka saatteena kolme kultaista, naulakantaista kaarisakararistiä, kaksi yläpuolella, yksi alapuolella”.

## Lähteet
Thomas Henry Flewett

**Thomas Henry Flewett** (29. kesäkuuta 1922 – 12. joulukuuta 2006) oli brittiläinen virologi, koulutukseltaan lääketieteen tohtori.  Hän oli virusdiagnostiikan uranuurtaja ja perusti laboratorion, joka toimi WHO:n referenssilaboratoriona. Hän oli myös useiden tieteellisten julkaisujen toimittaja.

Flewett nimesi ensimmäisenä rotavirukset uraauurtavan gastroenteriitin syitä koskevan tutkimuksensa aikana.

## Lähteet